મહુવામાં નવરાત્રી દરમિયાન થયેલા ઝઘડામાં મંગળવારે રાત્રે વિહિપ પ્રમુખને બાઇક પર આવેલા સાત શખ્સોએ તિક્ષણ હથિયારના ઘા ઝીંકી વેતરી નાંખ્યા હતા. જયારે તેની સાથે રહેલા એક મિત્રને પણ ઇજા થયાનું જાણવા મળે છે. વિહિપ અગ્રણીની હત્યાના પગલે હિન્દુ સમાજનાં ટોળા રસ્તા પર ઉતરી આવ્યા હતા અને અનેક સ્થળે તોડફોડ પણ કરી હતી. આ બનાવના પગલે તંગદીલી છવાઇ જવા પોલીસના ધાડેધાડા ઉતારી દેવામાં આવ્યા હતા.